Թոմա Լանգման

Թոմա Լանգման (), ֆրանսիացի կինոպրոդյուսեր և դերասան, որն առավել հայտնի է որպես «Արտիստը» (, 2011) ֆիլմի պրոդյուսեր, որի համար 2012 թվականին արժանացել է «Օսկար» մրցանակի լավագույն ֆիլմի համար որպես պրոդյուսեր։

Կարիերա 
Լանգմանն իր կարիերան սկսել է որպես դերասան՝ պատանեկան տարիքում նկարահանվելով իր հոր ֆիլմում և արժանացել է «Սեզար» մրցանակի որպես ամենախոստումնալից սկսնակ Les années sandwiches ֆիլմի համար 1988 թվականին և Paris s'éveille ֆիլմի համար 1991 թվականին, ինչպես նաև 1993 թվականին ներկայացվել է «Սեզար» մրցանակի որպես երկրորդ պլանի լավագույն դերասան Le nombril du monde ֆիլմի համար։ 2000-ական թվականների սկզբին դարձել է կինոպրոդյուսեր։ «Աստերիքսն Օլիմպիական խաղերում» ֆիլմի նկարահանումների ժամանակ Լանգմանը ձերբակալվել է մարմնավաճառների վարձելու և թմրանյութեր գնելու համար։ 2011 թվականին Լանգմանը հանդես է եկել որպես «Արտիստը» սև-սպիտակ, համր ֆիլմի պրոդյուսեր, որը նկարահանել է ռեժիսոր Միշել Խազանավիչուսը։ Նա չի կարողացել ներդրողներ գտնել այդ ռիսկային նախագծի համար, և ինքն է ֆինանսավորել ֆիլմը, որի համար 2012 թվականին արժանացել է «Օսկար» մրցանակի և Ամերիկյան պրոդյուսերների գիլդիայի մրցանակի լավագույն թատերական ֆիլմի համար։ 2012 թվականի հունիսին Լանգմանը 176 այլ անձանց հետ հրավիրվել է միանալու Կինոարվեստի և գիտության ակադեմիային։

Անձնական կյանք 
Լանգմանը ծնվել է Փարիզում (Ֆրանսիա), Անն-Մարի Ռասամի և կինոռեժիսոր Կլոդ Բերիի ընտանիքում։ Նրա քեռին է պրոդյուսեր Ժան-Պիեռ Ռասամ, եղբայրը՝ ֆրանսիացի դերասան Ժուլիեն Ռասսամը։ Նրա մայրն ինքնասպան է եղել 1997 թվականին, իսկ եղբայրը՝ 2002 թվականին, իսկ հայրը մահացել է կաթվածից 2009 թվականին։ Լանգմանն ունի կրտսեր եղբայր՝ Դարիուս Լանգմանը, որ ծնվել է հոր վերջին հարաբերություններից։ Նրա հայրը՝ Կլոդ Բերին, եղել է հրեա, իսկ նրա մայրը՝ Անն-Մարի Ռասամ, որ ծնվել էր Լեբանոնում, եղել է քրիստոնյա։

2008 թվականին Թոմա Լանգմանը դատապարտվել է չորս ամիս բանտարկության իր ընկերուհու՝ Ֆրեդերիկի վրա հարձակման համար, որի հետ նա դուստր էր ունեցել 2002 թվականին։ 2013 թվականի հունիսի 21-ին Լանգմանն ամուսնացել է ֆրանսիացի լրագրող Սելին Բոսկեի հետ։

Ֆիլմագրություն

Որպես պրոդյուսեր 
2002 – Աստերիքսն ու Օբելիքսը։ Առաքելությունը՝ Կլեոպատրա
2002 – Կատարյալ կալանք
2004 – Բլյուբերի
2004 – Double zéro
2005 – Foon
2006 – Այս երջանիկ օրերը
2007 – Սթեյք
2008 – Աստերիքսն Օլիմպիական խաղերում (նաև ռեժիսոր)
2008 – Մերին։ Պետության թշնամի #1
2008 – Մերին։ Մարդասպանի բնազդ
2010 – Le mac
2011 – Mon père est femme de ménage
2011 – Արտիստը
2011 – Կոճակների նոր պատերազմը (La nouvelle guerre des boutons)
2012 – Ինքնասպանությունների խանութ
2012 – Մոլագար
2012 – Stars des années 80
2012 – Colt 45
2014 – Որոնում
2015 – Անհարմար պահ
2016 – Tout, tout de suite
2016 – Հրեաները
2019 – Quand on crie au loup

Որպես դերասան
1980 – Ես ձեզ սիրում եմ (Je vous aime)
1988 – Les années sandwiches
1989 – Jour après jour
1989 – Bille en tête
1990 – Déminage (կարճամետրաժ)
1990 – Ալբերտո ճեպընթաց
1991 – Գիշեր ու ցերեկ
1991 – Paris s'éveille
1992 – Tous les garçons (կարճամետրաժ)
1992 – Les paroles invisibles (կարճամետրաժ)
1992 – Սիրահար
1994 – Le nombril du monde
1995 – Court toujours: Joséphine et les gitans (կարճամետրաժ)
1995 – La musique de l'amour: Robert et Clara
1997 – Une femme très très très amoureuse
1998 – Անանիվ խաղ
2002 – Մեռած բեռ
2006 – Փառքի օրեր

Մրցանակներ և անվանակարգեր

Ծանոթագրություններ

Արտաքին հղումներ 

Ֆրանսիացի դերասաններ
Ֆրանսիացի պրոդյուսերներ
Ֆրանսիացի կինոռեժիսորներ
Ֆրանսիացի սցենարիստներ
«Սեզար» մրցանակի դափնեկիրներ
BAFTA մրցանակի դափնեկիրներ